CELEX: 31982R0608
Language: el
Date: 1982-03-16 00:00:00
Title: Κανονισμός (EOK) αριθ. 608/82 τού Συμβουλίου τής 16ης Μαρτίου 1982 περί τροποποιήσεως τού κανονισμού (EOK) αριθ. 1798/75 σχετικά μέ τήν εισαγωγή δι απαλλαγής εκ τών δασμών τού Κοινού Δασμολογίου αντικειμένων εκπαιδευτικού, επιστημονικού ή μορφωτικού χαρακτήρα

Avis juridique important

|

31982R0608

Κανονισμός (EOK) αριθ. 608/82 τού Συμβουλίου τής 16ης Μαρτίου 1982 περί τροποποιήσεως τού κανονισμού (EOK) αριθ. 1798/75 σχετικά μέ τήν εισαγωγή δι απαλλαγής εκ τών δασμών τού Κοινού Δασμολογίου αντικειμένων εκπαιδευτικού, επιστημονικού ή μορφωτικού χαρακτήρα  

Επίσημη Εφημερίδα αριθ. L 074 της 18/03/1982 σ. 0004

***** ΚΑΝΟΝΙΣΜΟΣ (ΕΟΚ) αριθ. 608/82 ΤΟΥ ΣΥΜΒΟΥΛΙΟΥ  της 16ης Μαρτίου 1982  περί τροποποιήσεως του κανονισμού (ΕΟΚ) αριθ. 1798/75 σχετικά με την εισαγωγή δι' απαλλαγής εκ των δασμών του Κοινού Δασμολογίου αντικειμένων εκπαιδευτικού, επιστημονικού ή μορφωτικού χαρακτήρα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 28,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1798/75 (1), όπως τροποποιήθηκε τελευταία από τον κανονισμό (ΕΟΚ) αριθ. 1028/79 (2), το Συμβούλιο καθόρισε τους όρους της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα·  ότι οι διατάξεις του κανονισμού αυτού στηρίζονται ουσιαστικά πάνω σε εκείνες της συμφωνίας για την εισαγωγή αντικειμένων εκπαιδευτικού, επιστημονικού ή μορφωτικού χαρακτήρα, που εκπονήθηκε υπό την αιγίδα της Οργάνωσης των Ηνωμένων Εθνών για την Εκπαίδευση, την Επιστήμη και τη Μόρφωση (UNESCO)·  ότι η δεκάτη ενάτη γενική συνδιάσκεψη της UNESCO υιοθέτησε, στις 26 Νοεμβρίου 1976, ένα πρωτόκολλο στη συμφωνία αυτή, το οποίο αποβλέπει στην επέκταση της απαλλαγής επί ορισμένων προϊόντων που μέχρι τότε δεν επωφελούνταν αυτής·  ότι, με τον κανονισμό (ΕΟΚ) αριθ. 1027/79 (3), το Συμβούλιο τροποποίησε τον κανονισμό (ΕΟΚ) αριθ. 1798/75, με σκοπό να λάβει υπόψη τις διατάξεις του κανονισμού, στο μέτρο που δεν υπάρχει αντίθεση με τους σκοπούς της Κοινότητος·  ότι η εκ της εφαρμογής του κανονισμού (ΕΟΚ) αριθ. 1798/75, όπως έχει τροποποιηθεί, αποκτηθείσα εμπειρία επιβάλλει, για την εξασφάλιση της ορθής ερμηνείας του πρωτοκόλλου, την επέκταση της ατελούς εισαγωγής στο σύνολο των προϊόντων της κλάσεως 49.03 του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα Ι τμήμα Α του κανονισμού (ΕΟΚ) αριθ. 1798/75, το κείμενο:  «ex 49.03 Λευκώματα ή βιβλία εικόνων, ως και λευκώματα δι' ιχνογράφησιν ή χρωματισμόν, συνερραμμένα, χαρτόδετα ή δεδεμένα, άπαντα προς χρήσιν των παιδίων:  - Λευκώματα δι' ιχνογράφησιν ή χρωματισμόν»  αντικαθίσταται ως εξής:  «49.03 Λευκώματα ή βιβλία εικόνων, ως και λευκώματα δι' ιχνογράφησιν ή χρωματισμόν, συνερραμμένα, χαρτόδετα ή δεδεμένα, άπαντα προς χρήσιν των παιδίων.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Μαρτίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 134 της 31. 5. 1979, σ. 8.  (3) ΕΕ αριθ. L 134 της 31. 5. 1979, σ. 1.